1. GAIA: FEUDALISMOAREN HEDAKUNTZA ETA KRISIA.

1.1. DEMOGRAFIA, NEKAZARITZA, MERKATARITZA ETA EHUNGINTZAREN HEDAKUNTZA X ETA XIII. MENDEEN ARTEAN:

1. Geldialdi ekonomiko-demografiko eta ezegonkortasun politiko-militarreko garai luze (Mendebaldeko Inperioaren erorketa osteko Aro Iluna) baten ostean hasi zen garatzen feudalismoa.

Garai honetan gaixotasun epidemiko gogorrak jasan zituen gizarteak.

Botere zentralen atomizazio prozesu bat eman zen.

Europako mendebaldeak gainera nahiko modu jarraituan inbasioak jasan zituen, eta inbasio hauek hazkundearen moteltzea ekarri zuten beraiekin batera.

Aro Ilunetik ateratzean Europa hazkunde prozesu batean abiatu zen X-XI. mendetatik aurrera.

Sortu ziren indargune berriak Erromatar Inperioaren bazterretan kokatu ziren (Euskal Herria, Herbehereak, Frantziar ipar-ekialdea…).

1. Biztanleriaren hazkundea XI-XIII. Mendeetan eman zen, eta nahiz eta katastrofeak egon, hauek ez zuten hazkunde hau eteterik lortu.

Biztanleriaren gorakadarekin eta inbasioen beherakadarekin jendea haranetara igaro zen bizitzera.

Espazio berri asko izan ziren okupatuak, eta hauetako asko basoak moztuta egin ziren.

Herri zaharren berpizkundea eman zen, eta nukleo berriak fundatu ziren, gaur egun oraindik irauten duten hiriak adibidez.

1. Kristaudiaren hedakuntza geografikoa eman zen, eta honen adibide bat dira XI eta XIII. mendeetan eman ziren gurutzadak, nahiz eta ez izan adibiderik onenak, epe laburrekoak izan zirelako ez zutelako jende masa handi bat mugitu. Gainera kristauak XIII. mendean behin betiko izan ziren kanporatuak lur sakratutik.

Hedakuntza nabarmena Iberiar Penintsulan eman zen birkonkista prozesua izan zen, edota alemaniarrek ekialderantz egin zituzten mugimenduak (Drang nach Osten). Eskandinaviarrak berriz itsasoz iparralde eta mendebalderantz zabaldu ziren.

1. Faktore askoren konbinaketa ere eman zen garai honetan.